ΓΡΑΠΤΗ ΕΡΩΤΗΣΗ E-0379/00

υποβολή: Juan Ojeda Sanz (PPE-DE) προς την Επιτροπή

(14 Φεβρουαρίου 2000)

Θέμα: Δράση ενημέρωσης για τις αντισταθμιστικές παροχές σε περίπτωση άρνησης επιβίβασης

Στην πρότασή της (COM(1998)41(1), της 30 Ιανουαρίου 1998), η Επιτροπή τροποποιούσε τον κανονισμό ΕΟΚ αριθ. 295/91(2), και καθιέρωνε κοινούς κανόνες σχετικά με ένα σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές.

Στην πρότασή της, η Επιτροπή εκδήλωνε την πρόθεσή της να προωθήσει, λόγω τηςπάρχουσας έλλειψης πληροφόρησης, την ενημέρωση του επιβάτη, ιδίως μέσω της αναγραφής των κανόνων αυτών στις αποδείξεις των εισιτηρίων (άρθρο 3). Κατά τον ίδιο τρόπο, η Επιτροπή σκόπευε να ξεκινήσει μια ενημερωτική εκστρατεία όσον αφορά τα δικαιώματα των επιβατών σε καταβολή αντιστάθμισης λόγω άρνησης επιβίβασης.

Γνωρίζει η Επιτροπή ότι δενπάρχουν ενημερωτικά έντυπα όσον αφορά τα δικαιώματα των επιβατών σε περίπτωσηπέρβαρου στις αποδείξεις που λαμβάνουν; Έχει σκεφθεί πώς να αντιμετωπίσει αυτό το φαινόμενο;

Γνωρίζοντας τις καταχρήσεις που έχει διαπιστώσει η Επιτροπή όσον αφορά τη μη αποζημίωση ή την ανεπαρκή αποζημίωση επιβατών εκ μέρους των αεροπορικών εταιρειών, η οποία οφείλεται, αναμφίβολα, σε έλλειψη ενημέρωσης, θα μπορούσε η Επιτροπή να μας εξηγήσει πότε σκοπεύει να πραγματοποιήσει την εκστρατεία ενημέρωσης για τους ευρωπαίους πολίτες, σε τι θα συνίσταται αυτή και ποια μέτρα σκοπεύει να χρησιμοποιήσει;

(1) ΕΕ C 120 της 18.4.1998, σελ. 18.

(2) ΕΕ L 36 της 8.2.1991, σελ. 5.

Απάντηση της κας de Palacio εξ ονόματος της Επιτροπής

(31 Μαρτίου 2000)

Η Επιτροπή, εδώ και μερικά χρόνια, ανησυχεί για την εφαρμογή και την αποτελεσματικότητα του κανονισμού (ΕΟΚ) αριθ. 295/91 του Συμβουλίου της 4ης Φεβρουαρίου 1991 για την θέσπιση κοινών κανόνων σχετικών με σύστημα αντισταθμιστικών παρόχων σε περίπτωση άρνησης επιβίβασης κατά τις τακτικές αεροπορικές μεταφορές. Διαπίστωσε ότι σε πολλές περιπτώσεις οι επιβάτες δεν έτυχαν πλήρους αποζημιώσεως, και αυτό, σε μεγάλο βαθμό, επειδή δεν γνώριζαν τα δικαιώματά τους.

Το γεγονός αυτό οδήγησε την Επιτροπή να προτείνει, προ διετίας, την τροποποίηση του κανονισμού. Ένας από τους στόχους του τροποποιητικού κανονισμού ήταν η βελτίωση της ενημέρωσης των επιβατών, με την ανάρτηση ενημερωτικών κειμένων στα σημεία ελέγχου των αποσκευών. Ωστόσο, η έκδοση του κανονισμού από το Συμβούλιο δεν έχει ολοκληρωθεί. Ως εκ τούτου, επί του παρόντος δεν έχει επιβληθείποχρέωση ανάρτησης προειδοποιήσεων στα σημεία ελέγχου των αποσκευών.

Μπροστά στην καθυστέρηση έγκρισης της τροποποίησης, η Επιτροπή δρομολόγησε, προσφάτως, μελέτη για την εφαρμογή του κανονισμού του Συμβουλίου (ΕΟΚ) αριθ. 295/91. Στόχος της μελέτης είναι, πρώτον, η καταγραφή των νομικών μέτρων που τα κράτη μέλη έχουν λάβει για την εφαρμογή του κανονισμού, καθώς και των κανόνων που έχουν θεσπίσει οι αερομεταφορείς για να αντιμετωπίσουν τις περιπτώσειςπεράριθμης κράτησης θέσεων και, δεύτερον, η αξιολογηση της πρακτικής εφαρμογής όλων αυτών των μέτρων. Όταν ολοκληρωθεί η εν λόγω μελέτη, η Επιτροπή θα εξετάσει τα περαιτέρω αναγκαία μέτρα.

Ωστόσο, η Επιτροπή αντιλαμβάνεται την ανάγκη ενημέρωσης των επιβατών για τα δικαιώματά τους, ούτως ώστε να είναι σε θέση να επιμείνουν για την εκπλήρωση των προς αυτούςποχρεώσεων. Για τον σκοπό αυτό, προτίθεται να αναλάβει άμεση πρωτοβουλία για τη βελτίωση της ενημέρωσης των επιβατών. Προτίθεται να προβεί στις αναγκαίες ρυθμίσεις για τη δημοσίευση και ανάρτηση, στα αεροδρόμια, στα πρακτορεία ταξιδίων και στα γραφεία των αερομεταφορέων, χάρτη όλων τωνφισταμένων δικαιωμάτων. Μεταξύ αυτών περιλαμβάνονται οι αντισταθμιστικές παροχές σε περίπτωση άρνησης επιβίβασης.